กฎกระทรวงกำหนดการแบ่งภูมิภาคและการเลือกตั้งผู้แทนเกษตรกร (ฉบับที่ 2) พ.ศ. 2555 
กฎกระทรวง
กฎกระทรวง
กำหนดการแบ่งภูมิภาคและการเลือกตั้งผู้แทนเกษตรกร
(ฉบับที่ ๒)
พ.ศ. ๒๕๕๕[๑]
 

อาศัยอำนาจตามความในมาตรา ๔ และมาตรา ๑๓ วรรคสอง
แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒
รัฐมนตรีว่าการกระทรวงเกษตรและสหกรณ์ ออกกฎกระทรวงไว้ ดังต่อไปนี้

ให้ยกเลิกความใน (๓) ของข้อ ๓
แห่งกฎกระทรวงกำหนดการแบ่งภูมิภาคและการเลือกตั้งผู้แทนเกษตรกร พ.ศ. ๒๕๔๔
และให้ใช้ความต่อไปนี้แทน
(๓) ภูมิภาคที่สาม
ประกอบด้วยท้องที่จังหวัดในภาคตะวันออกเฉียงเหนือ ได้แก่ จังหวัดกาฬสินธุ์ จังหวัดขอนแก่น
จังหวัดชัยภูมิ จังหวัดนครพนม จังหวัดนครราชสีมา จังหวัดบึงกาฬ จังหวัดบุรีรัมย์ จังหวัดมหาสารคาม
จังหวัดมุกดาหาร จังหวัดยโสธร จังหวัดร้อยเอ็ด จังหวัดเลย จังหวัดศรีสะเกษ จังหวัดสกลนคร
จังหวัดสุรินทร์ จังหวัดหนองคาย จังหวัดหนองบัวลำภู จังหวัดอำนาจเจริญ
จังหวัดอุดรธานี และจังหวัดอุบลราชธานี


ให้ไว้
ณ วันที่ ๒๘ กุมภาพันธ์ พ.ศ. ๒๕๕๕
ธีระ วงศ์สมุทร
รัฐมนตรีว่าการกระทรวงเกษตรและสหกรณ์
หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากพระราชบัญญัติตั้งจังหวัดบึงกาฬ พ.ศ. ๒๕๕๔ ได้ตั้งจังหวัดบึงกาฬขึ้น
อันมีผลทำให้เขตเลือกตั้งผู้แทนเกษตรกรในภูมิภาคที่สาม
ตามกฎกระทรวงกำหนดการแบ่งภูมิภาคและการเลือกตั้งผู้แทนเกษตรกร พ.ศ. ๒๕๔๔
ยังไม่ครอบคลุมถึงจังหวัดบึงกาฬทำให้สมาชิกองค์กรเกษตรกรในจังหวัดบึงกาฬไม่สามารถใช้สิทธิในการเลือกตั้งได้
สมควรกำหนดให้จังหวัดบึงกาฬเป็นจังหวัดในภูมิภาคที่สาม อันเป็นเขตการเลือกตั้งผู้แทนเกษตรกรที่มาจากการเลือกตั้งของสมาชิกองค์กรเกษตรกรในสี่ภูมิภาค
จึงจำเป็นต้องออกกฎกระทรวงนี้










ปริยานุช/ผู้จัดทำ
๕ มีนาคม ๒๕๕๕

ณัฐพร/ผู้ตรวจ
๕ มีนาคม ๒๕๕๕

















































[๑] ราชกิจจานุเบกษา
เล่ม ๑๒๙/ตอนที่ ๒๒ ก/หน้า ๑๐/๒ มีนาคม ๒๕๕๕